Месяца ноября в 14-день

Священномученика Георгия Извекова

Тропарь, глас 2:

Православныя веры ревнителю/ и твердый ея исповедниче,/ священномучениче Георгие,/ в сердце твоем присно Христа воспевая,/ пения церковная слагал еси/ и, всеусердно Богу послужив,/ венец мученический от Него приял еси./ Темже непрестанно Господа моли/ Церковь Русскую в мире сохранити,/ единомыслие людям даровати/ и спасти души наша.

Кондак, глас 5:

Звездо новая Церкве Русския,/ воспевателю славы Божия,/ алтаря Господня непорочный служителю,/ юных наставниче и воинов окормителю,/ священномучениче Георгие./ Ты, Духа Святаго исполнився,/ гонителем мужественне рекл еси:/ готов есмь пострадати и умрети за Христа./ Темже, заточения и смерть небоязненно восприем,/ ныне с лики новомучеников на Небеси пребываеши/ и молишися о спасении душ наших.